62009TO0392_LV
Subject of the case
Rezolutīvā daļa
Subject of the case
Priekšmets
Pieteikums par Komisijas 2009. gada 22. jūlija Lēmuma C(2009) 5791, galīgā redakcija, par procedūru saskaņā ar [EKL] 81. pantu un EEZ līguma 53. pantu (Lieta COMP/39.396 – Tēraudrūpniecībā un gāzes ieguves rūpniecībā izmantojamais kalcija karbīds un reaģenti, kuru sastāvā ir magnijs) piemērošanas apturēšanu
Rezolutīvā daļa
Rezolutīvā daļa:
1) Jaroslav Červenka, Milan Hošek, Roman Murar, Adrián Vološin, Milan Kasanický
un Peter Fratič
pieteikumu par iestāšanos lietā noraidīt;
2) lēmuma pieņemšanu par prasītājas 1. garantovaná a.s
pienākumu iesniegt Eiropas Komisijai bankas garantiju kā nosacījumu, lai netiktu veikta tūlītēja naudas soda piedziņa, kas tai uzlikts ar Komisijas 2009. gada 22. jūlija Lēmuma C(2009) 5791, galīgā redakcija, par procedūru saskaņā ar [EKL] 81. pantu un EEZ līguma 53. pantu (Lieta COMP/39.396 – Tēraudrūpniecībā un gāzes ieguves rūpniecībā izmantojamais kalcija karbīds un reaģenti, kuru sastāvā ir magnijs) 2. pantu, atlikt, līdz brīdim, kad tiks izpildīts pirmais no tālāk minētajiem diviem notikumiem:
– 2012. gada 11. jūlijā beigsies ilgtermiņa aizdevuma termiņš;
– tiks pasludināts spriedums pamattiesvedībā;
ar nosacījumu, ka:
– ņemot vērā šo rīkojumu, prasītājai nav tiesību ne tieši, ne netieši atsavināt sev piederošās daļas savā meitassabiedrībā G1 Investment Ltd, iepriekš nesaņemot Komisijas atļauju;
– viena mēneša laikā pēc šī rīkojuma saņemšanas prasītāja Vispārējās tiesas priekšsēdētājam rakstveidā iesniedz vienošanos, saskaņā ar kuru viņa meitassabiedrība G1 Investment
un tās meitassabiedrība Bounty Commodities Ltd nedrīkst nodot savus aktīvus trešajai personai, iepriekš nesaņemot Komisijas atļauju;
– no šī rīkojuma saņemšanas brīža prasītāja samaksā Komisijai summu EUR 2,1 miljona apmērā;
– viena mēneša laikā pēc šī rīkojuma saņemšanas un pēc tam ik pēc trīs mēnešiem, līdz tiks pasludināts spriedums pamattiesvedībā, katrā situācijā, kas var ietekmēt iespēju nākotnē samaksāt uzlikto naudas sodu, prasītājai Komisijai rakstveidā ir jāiesniedz ziņojums par tās aktīvu novērtējumu, konkrētāk [ziņojums] par tās ilgtermiņa ieguldījumiem;
3) lēmumu par tiesāšanās izdevumiem atlikt.